ગુજરાત સમગ્ર દેશમાં કપાસ ઉત્પાદન ક્ષેત્ર અગ્રીમ રાજય છે. છેલ્લા ઘણાં સમયથી કપાસ ઉત્પાદક ખેડૂતો, ખેડૂત સંગઠનો અને કોંગ્રેસ પક્ષ દ્વારા કપાસના યોગ્ય ભાવો મળે તે માટે વારંવાર રજુઆત કરવામાં આવી હતી. તેમ છતાં, કપાસ ઉત્પાદન કરતાં ખેડૂતોને કપાસના પોષણક્ષમ ભાવો મળે તે માટે કોઈ નક્કર કાર્યવાહી થઈ રહી નથી. ઉલટાનું ટેકાના ભાવ જે સરકાર દ્વારા જાહેર થયા તે બજાર ભાવ કરતાં પણ ઓછા હતા, જે ખેડૂતોની ક્રૂર મશ્કરી સમાન છે.